सतीश जैन – ये एक दिलचस्प कहानी है. मेरी छत्तीसगढ़ी फिल्म लैला टीप टॉप छैला अंगूठा छाप सुपर हिट हुई थी और उसे भोजपुरी में डब किया गया था. मुम्बई के फिल्म वितरक राजेश पप्पू ने फिल्म को रिलीज किया था. उन्होंने फिल्म देखने के बाद दिनेश लाल यादव निरहुआ से इस फिल्म की चर्चा की तो निरहुआ ने भी उस फिल्म को देखा. फिल्म देखने के बाद हमारी उनसे मीटिंग तय हुई और उन्होंने इस फिल्म को भोजपुरी में बनाने की बात कही. फिल्म के निर्देशन और लेखन की जिम्मेवारी मुझे दिया गया. निरहुआ हिन्दुस्तानी नाम की इस फिल्म के लेखन में संतोष मिश्रा ने मेरी मदद की और उसे भोजपुरिया रंग में रंग दिया. फिल्म रिलीज हुई और जबरदस्त सफल हुई. इस फिल्म के तुरत बाद ही निरहुआ रिक्शावाला २ के निर्माण की घोषणा कर दी गई.